ငှက်ပျောတစ်ခိုင် သားတစ်ထိုင်

ငှက်ပျောတစ်ခိုင် သားတစ်ထိုင် သည် မြန်မာဆိုရိုးစကား ဖြစ်သည်။

အဓိပ္ပာယ်

ငှက်ပျောတစ်ခိုင် သားတစ်ထိုင် ဆိုသည်မှာ ငှက်ပျောခိုင်တစ်ခိုင် စတင်ထွက်ရှိချိန်မှ ရင့်မှည့်ချိန်အထိ ကြာမြင့်သော ကာလသည် ကလေးတစ်ယောက် မွေးဖွားပြီးနောက် ထိုင်နိုင်သည်အထိ ကြာမြင့်သော ကာလနှင့် ခန့်မှန်းခြေအားဖြင့် တူညီသည်ဟု ဆိုလိုသည်။ ဤဆိုရိုးစကားသည် သဘာဝဖြစ်စဉ်နှစ်ခုကို နှိုင်းယှဉ်ဖော်ပြခြင်းဖြင့် အချိန်ကာလကို မှတ်သားလွယ်ကူစေရန် ရည်ရွယ်သည်။ ကလေးတစ်ယောက်သည် မွေးဖွားပြီးနောက် ၆ လမှ ၇ လခန့်တွင် ထိုင်နိုင်လာသည်။ ထိုအချိန်သည် ငှက်ပျောခိုင်တစ်ခိုင် ရင့်မှည့်ချိန်နှင့် ခန့်မှန်းခြေအားဖြင့် တူညီသောကြောင့် ဤဆိုရိုးစကားကို အသုံးပြုကြသည်။ ဤဆိုရိုးစကားသည် ရှေးမြန်မာလူကြီးများ၏ လေ့လာတွေ့ရှိချက်နှင့် အတွေ့အကြုံများကို ထင်ဟပ်စေသည်။

ကိုးကားချက်များ

   ငှက်ပျောတစ်ခိုင် သားတစ်ထိုင် ဟူသည့်စကားအတိုင်း ငှက်ပျောတစ်ခိုင် ရင့်ထွားလာရန် ခုနစ်လခန့်ကြာတတ်ပေသည်။ [၁၃၁၆] စာဗိမာန်၊၂၊ ၈။ ၇၃။
   ငှက်ပျောခိုင်ထွက်ပြီး ၆-လ၊ ၇-လခန့်မှာ မှည့်လေ့ရှိပါတယ်။… ငှက်ပျောတစ်ခိုင် သားတစ်ထိုင်လို့တောင် လူကြီးများ ဆိုရိုးထားကြပါတယ်။ [၁၃၃၄] သွေးသောက်၊ ၄၄၃။ ၂၄။

ကိုးကား

Category:မြန်မာဆိုရိုးစကားများ